Grozīts priekšlikums Eiropas Parlamenta un Padomes regula par pasažieru pārvadātāju atbildību nelaimes gadījumos uz jūras un iekšzemes ūdensceļiem (iesniegusi Komisija saskaņā ar EK līguma 250. panta 2. punktu) /* COM/2007/0645 galīgā redakcija - COD 2005/0241 */





[pic] | EIROPAS KOPIENU KOMISIJA | Briselē, 22.10.2007 COM(2007) 645 galīgā redakcija 2005/0241 (COD) Grozīts priekšlikums EIROPAS PARLAMENTA UN PADOMES REGULA par pasažieru pārvadātāju atbildību nelaimes gadījumos uz jūras un iekšzemes ūdensceļiem (iesniegusi Komisija saskaņā ar EK līguma 250. panta 2. punktu) 2005/0241 (COD) Grozīts priekšlikums EIROPAS PARLAMENTA UN PADOMES REGULA par pasažieru pārvadātāju atbildību nelaimes gadījumos uz jūras un iekšzemes ūdensceļiem (Dokuments attiecas uz EEZ) 1. Procedūras posms Komisija 2005. gada 23. novembrī pieņēma priekšlikumu — COM (2005) 592 – COD/2005/0241 — un nosūtīja to Eiropas Parlamentam un Padomei 2006. gada 13. februārī. Eiropas Ekonomikas un sociālo lietu komiteja 2006. gada 13. septembrī pieņēma atzinumu par Komisijas priekšlikumu. Reģionu komiteja 2006. gada 15. jūnijā pieņēma atzinumu par Komisijas priekšlikumu. Eiropas Parlaments pirmajā lasījumā 2007. gada 25. aprīlī ierosināja 27 grozījumus. 2. Priekšlikuma mērķis Ar priekšlikumu iecerēts radīt visiem pārvadātājiem un kuģu pasažieriem, neraugoties uz izvēlēto maršrutu, saskaņotu juridisku pamatu, ar kuru nosaka viņu tiesības un pienākumus. Lai nodrošinātu taisnīgāku kompensāciju sistēmu un uzlabotu nelaimes gadījumu novēršanas iespējas, šādas saskaņošanas mērķi uzskatāmi par visai vērienīgiem. Ar priekšlikumu raudzīts iestrādāt ES tiesību aktos 2002. gada protokolu 1974. gada Atēnu konvencijai par pasažieru un viņu bagāžas pārvadājumiem pa jūru, kas pieņemta ar Starptautiskās Jūrniecības organizācijas gādību (tā dēvētā „2002. gada Atēnu konvencija”). 2002. gada Atēnu konvencija ir mūsdienīgs dokuments, ar kuru skaidri noteiktas pasažieru un pārvadātāju tiesības. Ar to tiek paredzēts izveidot atbildības sistēmu, lai segtu zaudējumus, kuri rodas kuģu satiksmes nelaimes gadījumā rezultātā, gadījumos, kad pārvadātājs nav bijis vainīgs; ar dokumentu paredz diezgan augstas kompensācijas summas, pieprasa visiem pārvadātājiem iegādāties apdrošināšanas polisi un pieļauj, ka prasītājs var tieši sazināties ar apdrošinātāju, lai iegūtu kompensāciju. Līdztekus minētajai iniciatīvai dalībvalstis un Kopiena gatavojas kļūt par 2002. gada Atēnu konvencijas dalībniecēm[1]. Iestrādājot minēto konvencijas Kopienas tiesību aktos, nepieciešams veikt vairākus pielāgojumus : - Atēnu konvencija attiecas tikai uz starptautisko jūras transportu. Komisija ierosina paplašināt dokumenta darbības jomu, iekļaujot kabotāžas (jūras transports vienas dalībvalsts robežās), kā arī iekšējo ūdensceļu transporta pakalpojumus; - saskaņošana būtu jāveic tā, lai no šā procesa labums būtu gan pasažieriem, gan pārvadātājiem, tālab no Konvencijas būtu jāsvītro pants, ar kuru paredz, ka dalībvalsts individuāli var noteikti augstāku kompensācijas maksimālo apjomu, nekā paredzēts Konvencijā; - jāparedz pasākums, lai palielinātu kompensāciju, kuru piešķir par bojājumiem, kas nodarīti aprīkojumam, kas paredzēts personām ar īpašām vajadzībām; - nepieciešams noteikt pienākumu attiecībā uz priekšmaksājumu veikšanu; - jāparedz pienākums informēt pasažierus par viņu tiesībām. 3. Grozītā priekšlikuma mērķis Ar grozīto priekšlikumu paredzēts pielāgot sākotnējo priekšlikumu vairākos jautājumos atbilstīgi Eiropas Parlamenta ierosinājumiem. 4. Konstatējumi attiecībā uz Eiropas Parlamenta pieņemtajiem grozījumiem 4.1 Komisijas pieņemtie grozījumi Komisijai ir pieņemams 2., 3., 5., 6., 7., 8., 10., 11., 12., 13., 14., 15. grozījums. 4.2 Grozījumi, kurus Komisija pieņem daļēji vai ar nosacījumu, ka tiek grozīta teksta redakcija 1. grozījums ir pieņemams tikai daļēji. No šā grozījuma pēdējā teikuma saprotams, ka obligātās apdrošināšanas sistēmas izveide nekādi neietekmēs apdrošinātājus. Komisija uzskata, ka šis teikums ir jāsvītro, jo tas neatspoguļo realitāti. Obligātās apdrošināšanas sistēmas ieviešana noteikti ietekmēs apdrošināšanas tirgu. 4.3. Grozījumi, kurus Komisija nepieņem Komisija nevar pieņemt 4., 9., un 16.–27. grozījumu. 5. Grozītais priekšlikums Ņemot vērā EK Līguma 250. panta 2. punktu, Komisija groza savu priekšlikumu atbilstoši iepriekš minētajam. [1] Priekšlikums Padomes Lēmumam par Eiropas Kopienas pievienošanos 2002. gada protokolam 1974. gada Atēnu konvencijai par pasažieru un viņu bagāžas pārvadājumiem pa jūru COM(2003) 375, 24.6.2003. — dokuments ir pieņemšanas stadijā.